open-index/open-wikipedia-markdown huggingface dataset:
ההפגנות במונגוליה (2022)

**ההפגנות במונגוליה** היו הפגנות המוניות והתפרעויות אשר החלו בבירת מונגוליה, אולן בטור, ב-4 בדצמבר 2022. הסיבה למחאה הייתה שערוריית שחיתות שכללה גניבה של פחם בשווי 12.9 מיליארד דולר.

הרשויות במונגוליה נפגשו עם המפגינים והבטיחו לחקור את הפרשה. ועדת חקירה הוכרזה על ידי הפרלמנט ומספר קצינים החשודים בגניבת הפחם נעצרו. שימוע ציבורי צפוי להתקיים ב-21 בדצמבר 2022. הרשויות במונגוליה גם הכריזו על תוכניות לרפורמה בחברת הכרייה ארדנס טאבאלטוגול על מנת להילחם בשחיתות.

## רקע
כלי תקשורת מקומיים דיווחו כי הסיבה לאי שביעות הרצון של האזרחים הייתה מעורבותם של פוליטיקאים רבים בגניבת פחם לייצוא. לפי נתונים לא רשמיים, נגנבו לכאורה ממונגוליה כ-6.5 מיליון טון פחם. כמו כן, מצוין כי בסין הוצאו להורג המעורבים בגניבת פחם ממונגוליה, והרשויות בסין שלחו רשימה עם שמות הפקידים המונגוליים המעורבים בפרשה זו. המפגינים דרשו לפרסם את שמם. קישגיגין ניאמבאטר, שר המשפטים והפנים של מונגוליה, אמר כי הממשלה פנתה לערוצים דיפלומטיים ולרשויות בייג'ינג בבקשה לשתף פעולה עם משרד התובע הסיני שחקר את מקרה גניבת הפחם.

מונגוליה מייצאת עד 86% מהסחורות שלה לסין, כאשר יותר ממחצית מהסחורות הן פחם. ערך יצוא הפחם ממונגוליה זינק ל-4.5 מיליארד דולר בתשעת החודשים הראשונים של 2022.

ישנם פערי מחירים משמעותיים בין פחם מחומם שנמכר במונגוליה (~70$ לטון), סין (~140$ לטון) והשוק הבינלאומי (~300$ לטון), וזאת הסיבה העיקרית להתפרצות המחאות.

## הערות שוליים

קטגוריה:מחאות ב-2022
קטגוריה:מונגוליה: היסטוריה
קטגוריה:2022 באסיה
רוח צפונית

**רוח צפונית** היא סדרת טלוויזיה מסוגת דרמת מתח שיצרו עמית כהן, דניאל שנער ואסף בורשטיין, ובבימויו של האחרון. הסדרה החלה את שידוריה ב-2024 ב-HOT.

## עלילה
עלילת הסדרה היא סיפור מתח חובק עולם, המציג כיצד עלולה מדינת ישראל להיקלע לסכסוך אלים שיגרור אליו באפקט פרפר את כל המזרח התיכון. עלילת הסדרה עוברת בין סיכול טרור ברחבי העולם, חטיפות, הברחות טילי קרקע-קרקע לא-קונבנציונליים וטכנולוגיות ריגול וסייבר עתידניות ומסוכנות. הסדרה מתארת חבורה של חיילים ביחידת 8200 שירות המתנהל כולו בעולם טכנולוגי, כשבראשה מערכת בינה מלאכותית בשם "בעלת האוב", שספק אם היא שולטת בהם או הם שולטים בה. בסדרה סדרה נרחבת של דמויות ובראשן: אמיר קצין מודיעין שמנסה לעצור אסון ביטחוני המאיים לגלוש למלחמה כוללת; אחיו דואי, הייטקיסט מסתורי, שחוזר לישראל אחרי שנים של היעדרות; וסודרי קצינה מבריקה שמובילה את מכונת המודיעין האימתנית, אך צריכה להתמודד עם טעות קטלנית שעשתה. השלושה מנהלים מערכת יחסים מורכבת, יצרית ורעילה. ההסלמה הצבאית מעצבת ומגדירה מחדש את היחסים בין הדמויות, ומחברת בין האישי לבין הביטחוני. הסדרה עוסקת בנעשה מאחורי הקלעים ביחידה 8200.

## שחקנים ודמויות
*רס"ן (במיל') **דוד** "**דואי" בן ארי** (מיכאל אלוני) – אחיו של אמיר, הקב"ר הראשי לשעבר, הייטקיסט שחזר לארץ לעזור לאחיו.
*סרן **אמיר בן ארי** (אלישע בנאי) – קצין במדור חזבאללה של יחידה 8200, פקוד של עדי, בקשר רומנטי איתה.
*רס"ן **עדי סודרי** (לוסי איוב) – קצינה ביחידה 8200, קב"רית ראשית, המפקדת של אמיר, בקשר רומנטי איתו.
*תא"ל **אלבז** (יניב ביטון) – מפקד יחידת 8200.
*סמל **צבי** (אלעד גיטלמכר) – חייל חרדי במדור סייבר ביחידה 8200.
*סמל **ניבי** (מור דמרי) – חיילת במדור סייבר ביחידה 8200.
*רס"ן **רעות שפר** (יעל איתן) – קצינה וראש מדור סייבר ביחידה 8200.
*סרן **רועי סבג** (נמרוד הוכנברג) – קצין במדור חזבאללה ביחידה 8200, נהרג בפיצוץ מטען מוסלק בקולוסיאום בפרק הראשון.
*רס"ם **רונה** (לונא מנסור) – נגדת במדור חזבאללה ביחידה 8200, פקודה של עדי.
*סגן **רונן** (יובל שבח) - קצין במדור בנקאות ביחידה 8200.
***מירב** (מיכל עוזיאל) – אשת מבצעים של המוסד המוצבת בשלוחת ירדן.
***קארין** (דיאנה גולבי) – אשת מבצעים של המוסד, פקודה של מירב.
***יניב** (נבו קטן) – נגד בצה"ל נהג מכלית דלק צבאית.
***דניאל** (אהרון פארן) - סוכן מוסד.

## קישורים חיצוניים

* 
* , בערוץ ה-YouTube הרשמי של HOT
* 
* 

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:HOT: תוכניות וסדרות
קטגוריה:אמ"ן בתרבות ובאמנות
קטגוריה:צה"ל בתוכניות טלוויזיה
קטגוריה:יחידה 8200
מארט אנה סארה

**מארט אנה סארה** (בנורווגית: **Máret Ánne Sara**, נולדה ב-1983) היא אמנית וסופרת סאמית ילידת נורווגיה. בשנת 2022 ייצגה יחד עם אנדש סונה ופאולינה פאודורוף את הביתן הנורדי בביאנלה ה-59 של ונציה.

## ביוגרפיה
סארה נולדה בהמרפסט, עיר קטנה בנורווגיה וגדלה במחוז פינמרק במשפחה של רועי איילים שמרעה הקיץ שלה היה בקוואלויה. את השכלתה באמנות קיבלה מאוניברסיטת בורנמות' בבריטניה.

## קריירה
### אמנות חזותית
החל מ-2003 היא יוצרת אמנות חזותית ולעיתים קרובות עוסקת בנושאים פוליטיים וחברתיים, יצירת האמנות הכי מפורסמת שלה היא "Pile O'Sapmi" (ערימה של סאפמי) משנת 2017 הכוללת 400 גולגולות מנוקבות כדורים של איילים. Pile o'Sápmi היא יצירת אמנות שנוצרה כמחאה וכסמל לשחיטה הכפויה של ממשלת נורווגיה באיילים השייכים לרועים סאמים ילידים בפינמרק. היא נתלתה בתחילה מול הפרלמנט באוסלו כמיצד מחאה, אך בשנת 2022 הוצבה במוזיאון הלאומי באוסלו.

בשנת 2022 ייצגה יחד עם עוד שתי אמניות נוספות את הביתן הנורדי בביאנלה ה-95 של ונציה. שלוש העבודות שהוצגו בביתן נוצרו לאחר מאבק משפטי בן שבע שנים עם המדינה הנורווגית כדי להגן על זכויות הרועה של אחיה הצעיר, אחד מהתיקים המשפטיים הרבים שחווים רועי איילים סאמיים צעירים כיום. ההתמקדות של סארה באייל כאבן הפינה של החיים הסאמיים נועדה לרפא ולתקן את הטראומה שנגרמה לעם הסאמי. העבודות נעשו לפי אתיקה ושיטות של שימוש בר-קיימא במשאבים סאמיים, תוך מציאת ערך בחלקי איילים שאינם משמשים למזון וללבוש; החיות שהוצגו מתו מוות טבעי.

### ספרים
בשנת 2013 הוציאה את הרומן הראשון שלה "בין העולמות" שהיה רומן פנטזיה למבוגרים צעירים בשפה הסאמית. הספר תורגם לנורווגית ב-2014 ולאנגלית ב-2016. על הספר הזה היא הייתה מועמדת לפרס המועצה הנורדית לספרות ילדים וצעירים בשנת 2014. בשנת 2014 הוציאה את ספרה השני בשפה הסאמית דורסבלדה דואלי.

## ספרים
* 2013 - בין עולמות
* 2014 - Doaresbealde doali

## חיים אישיים
כיום מתגוררת ועובדת בקאוטוקיינו, נורווגיה.

## קישורים חיצוניים

* 

* 
* מארט אנה סארה באתר של Office for Contemporary Art Norway
* ראיון עם מארט אנה סארה משנת 2020

## הערות שוליים

קטגוריה:סופרות נורווגיות
קטגוריה:ציירות נורווגיות
קטגוריה:אמניות נורווגיות
קטגוריה:אמנים נורווגים
קטגוריה:אמנים סאמים
קטגוריה:אמניות סאמיות
קטגוריה:ילידות 1983
קטגוריה:נורווגים שנולדו ב-1983
טליתה דיגס

**טליתה דיגס** (באנגלית: **Talitha Diggs**; נולדה ב-22 באוגוסט 2002), היא אתלטית אמריקאית. אלופת עולם (יוג'ין 2022) בריצת שליחות 4x400 מטר ושיאנית אמריקה בריצת 400 מטר באולם.

## ביוגרפיה
דיגס נולדה וגדלה בניוברנסוויק, ניו ג'רזי. אמה, ג'ואטה קלארק דיגס  הייתה אתלטית מצטיינת שייצגה את ארצות הברית ב-4 אולימפיאדות (1988–2000). היא לומדת באוניברסיטת פלורידה.

### 2022
באליפות המכללות באולם שנערכה בברמינגהאם, אלבמה במרץ 2022 היא זכתה במדליית זהב בריצת 400 מטר בתוצאה של 50.98 שניות. באליפות המכללות שנערכה ביוג'ין, אורגון בתחילת יוני אותה שנה היא זכתה במדליית זהב בריצת 400 מטר בתוצאה של 49.99 שניות. שבועיים לאחר מכן, באליפות ארצות הברית שנערכה ביוג'ין ביוני אותה שנה היא זכתה במדליית זהב בריצת 400 מטר בתוצאה של 50.22 שניות, לפני קנדול אליס (50.35 שניות) ולינה יירבאי (50.67 שניות) ובכך הייתה לאתלטית השנייה בהיסטוריה שזכתה בשלוש התחרויות הללו בעונה אחת.

#### אלופת עולם
באליפות העולם שנערכה ביוג'ין ביולי אותה שנה היא זכתה במדליית זהב, בריצת 4x400 מטר ביחד עם אבי שטיינר, בריטון וילסון וסידני מק'לוכלין בתוצאה של 3:17.79 דקות, לפני ג'מייקה (3:20.74 דקות) והממלכה המאוחדת (3:22.64 דקות). נוסף לכך, היא סיימה במקום עשירי בריצת 400 מטר בתוצאה של 50.84 שניות.

### 2023
#### שיאנית אמריקה
בתחרות שנערכה באולם בפאייטוויל, ארקנסו ב-25 בפברואר 2023 היא קבעה בריצת 400 מטר שיא אמריקה חדש, התוצאה השמינית בטיבה בכל הזמנים והתוצאה השנייה בטיבה בעולם באותה העת של 50.15 שניות, שיפור לשיא בן 5 השנים של קנדל אליס (50.34 שניות).

באליפות ארצות הברית שנערכה ביוג'ין ב-8 ביולי זכתה במדליית ארד בריצת 400 מטר בשיא אישי חדש של 49.93 שניות, אחרי סידני מק'לוכלין-לברון שקבעה את תוצאת השנה בעולם (48.74 שניות) ובריטון וילסון (49.79 שניות).

## שיאים אישיים
### אצטדיון
* ריצת 100 מטר: 11.27 שניות (2022)
* ריצת 200 מטר: 22.64 שניות (2022)
* ריצת 400 מטר: 49.93 שניות (2023)

### אולם
* ריצת 60 מטר: 7.24 שניות (2022)
* ריצת 200 מטר: 22.75 שניות (2022)
* ריצת 400 מטר: 50.15 שניות (2023), **שיא אמריקה**

## קישורים חיצוניים

קטגוריה:אמריקאים ילידי ניו ג'רזי
קטגוריה:אצניות אמריקאיות
קטגוריה:אלופות עולם באתלטיקה
קטגוריה:ניו ג'רזי: אתלטים
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
פרנקי רודריגז

**פרנקלין אנדרו "פרנקי" רודריגז** (באנגלית: **Franklin Andrew "Frankie" Rodriguez**; נולד ב-14 ביולי 1999) הוא שחקן אמריקאי. מגלם את דמותו הראשית של קרלוס רודריגז בדרמה הקומית-מוזיקלית "היי סקול מיוזיקל: המחזמר: הסדרה" מבית דיסני+.

## ביוגרפיה
רודריגז נולד בסלמה , קליפורניה למשפחה ממוצא מקסיקני. הוא הצעיר מבין שלושה אחים. רודריגז למד בבתי ספר תיכוניים בסלמה, ובהמשך עבר לבית ספר פרטי בסאנגר, קליפורניה, שם סיים את לימודיו וקיבל את תעודת הבגרות שלו.

## קריירה
רודריגז גילם את דמותו של מיק בסדרה "I'm Fine" של שירות הסטרימינג האמריקאי Dekkoo. בעונה השלישית והאחרונה של הסדרה הפך לשחקן קבוע בה. כמו כן, שיחק בתפקידי משני ואורח בסדרות הטלוויזיה "משפחה מודרנית" ו"תישאר קרוב" , וכן בסדרות הרשת "Raymond & Lane", "That's the Gag", "Only Children" ו-"Going Up".

בפברואר 2019 נודע כי רודריגז יככב ב"היי סקול מיוזיקל: המחזמר: הסדרה" מבית דיסני+ בתפקיד קרלוס רודריגז, הכוריאוגרף של ההפקה. קרלוס הוא הדמות הגאה הגלויה הראשונה בזיכיון "היי סקול מיוזיקל". הסדרה שודרה במשך 4 עונות, והסתיימה באוגוסט 2023.

## חיים אישיים
רודריגז הוא הומוסקסואל. מסוף שנת 2019, סרפיני נמצא במערכת יחסים עם חברו ל"היי סקול מיוזיקל: המחזמר: הסדרה", השחקן ג'ו סרפיני, אשר גם מגלם בתוכנית את מושא האהבה של דמותו, סב.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:אמריקאים ממוצא מקסיקני
קטגוריה:שחקני קולנוע וטלוויזיה אמריקאים
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:אמריקאים שנולדו ב-1999
ג'ו סרפיני

**ג'וזף רונלד סרפיני** (באנגלית: **Joseph Ronald Serafini**; נולד ב-22 בינואר 1998) הוא שחקן אמריקאי. מגלם את דמותו של סב מתיו-סמית' בדרמה הקומית-מוזיקלית "היי סקול מיוזיקל: המחזמר: הסדרה" מבית דיסני+.

## ביוגרפיה
סרפיני נולד בפרבר בת'ל פארק  הממוקם בעיר פיטסבורג שבפנסילבניה. הוא הופיע שנים רבות באקדמיית פיטסבורג לתיאטרון מוזיקלי, שם השתתף בסיבובי הופעות של קבוצת השירה שלהם "Mini Stars", וזכה במלגה ע"ש ג'ין קלי. ב-2016 הוא סיים את לימודיו התיכוניים בבית הספר התיכון בת'ל פארק. בשנת 2020 סיים את לימודיו באוניברסיטת מישיגן.

## קריירה
בתקופתו בתיאטרון Pittsburgh Civic Light Opera , סרפיני הופיע במספר הפקות, בהן "A Musical Christmas Carol", "פיטר פן: או, הילד שלא גדל", "אוליבר!", "עלובי החיים", "צלילי המוסיקה", "אל תוך היער" ו-"Anything Goes" . כיום הוא מלמד שם כיתות אמן. נוסף לפעילותו בתיאטרון בפיטסבורג, הופיע על הבמה גם במחזה "The Music Man"  באולם הקונצרטים של מרכז קנדי שבוושינגטון די.סי., ובמחזה "The Burnt Part Boys" בתיאטרון Bald Theatre Company. הוא זכה בפרס תיאטרון מהרמה השנייה בשבוע YoungArts הלאומי במיאמי.

סרפיני הופיע בסדרת הטלוויזיה לילדים "" . בשנת 2019, הוא החל להשתתף ב"היי סקול מיוזיקל: המחזמר: הסדרה" מבית דיסני+, בתפקיד סב מתיו-סמית'. בדצמבר באותה שנה נודע כי ימשיך בסדרה גם בעונתה השנייה. בנוסף, סרפיני הופיע בתפקיד אורח בסדרה בעונתה השלישית. הסדרה שודרה במשך 4 עונות, והסתיימה באוגוסט 2023. ב-23 בספטמבר 2022, סרפיני ואנדרו בארת' פלדמן הוציאו יחד את "In My Head", דואט שנכתב על ידי דניאל מרצלוף וג'ייקוב ריאן סמית', העוסק ברומן המתהווה בין שני גברים צעירים.

## חיים אישיים
בשנת 2020, סרפיני סיפר כי הוא "ביסקסואל, אם אני צריך לתת לזה שם". מסוף שנת 2019, סרפיני נמצא במערכת יחסים עם חברו ל"היי סקול מיוזיקל: המחזמר: הסדרה", השחקן פרנקי רודריגז, אשר גם מגלם בתוכנית את מושא האהבה של דמותו, קרלוס.

## פילמוגרפיה

### תיאטרון

### טלוויזיה

## קישורים חיצוניים

## הערות שוליים

קטגוריה:ביסקסואלים אמריקאים
קטגוריה:אמריקאים ילידי פנסילבניה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1998
שיאני הופעות בנבחרות כדורגל לאומיות

ערך זה מפרט את שיאני ההופעות הבין-לאומיות  בנבחרות הגברים הלאומיות בכדורגל.[ממוזער|'''[כריסטיאנו רונאלדו** מ[[נבחרת פורטוגל בכדורגל|פורטוגל]] הוא שיאן ההופעות בכל הזמנים בנבחרות הגברים.|167x167px]]בכדורגל התאחדותי, הופעה רשמית מוענקת באופן מסורתי בכדורגל בינלאומי לשחקן המופיע רשמית עבור נבחרתו הלאומית. מאמר זה מפרט את כל שחקני כדורגל הגברים ששיחקו משחקים בינלאומיים רשמיים עבור נבחרת הכדורגל הלאומית, על פי פיפ"א. נכון ל-22 בפברואר 2026, שיא ההופעות הבינלאומיות הרשמיות ביותר לגברים מוחזק כיום על ידי [[כריסטיאנו רונאלדו]] הפורטוגלי עם 226 הופעות, ועובר את השיא הקודם של [[בדר אל-מוטווע]] מכווית שעמד על 196 הופעות במרץ 2023. מספר המשחקים הבינלאומיים הכולל של [[בדר אל-מוטווע]] הותאם מאוחר יותר ל-202, מה שהפך אותו לשחקן הראשון שהגיע לאבן דרך של 200 משחקים. 

== רשימת שיאני ההופעות ==
* שחקנים **מודגשים''' עדיין פעילים ברמה בינלאומית.

שיאני ההופעות של כל נבחרת לאומית.

## דירוג 50-1

## 100-51

## 150-103

## 200-155

## ראו גם
* מלך השערים לנבחרות לאומיות

קטגוריה:נבחרות כדורגל
קטגוריה:רשימות בנושא ספורט
וילסון קיפרוגוט

**וילסון קיפרוגוט** (באנגלית: **Wilson Arap Chuma Kiprugut**; 1938 – 1 בנובמבר 2022) היה אתלט קניתי שזכה במדליית כסף אולימפית (אולימפיאדת מקסיקו סיטי 1968) ובמדליית ארד אולימפית (אולימפיאדת טוקיו 1964) בריצות 800 מטר ובכך היה הספורטאי הקנייתי הראשון שזכה במדליה אולימפית.

## ביוגרפיה
וילסון קיפרוגוט נולד ב-1938 בעיר קריצ'קו  שבמזרח קניה. למד בבית הספר היסודי קפטבסווט (Kaptebeswet Primary School) ובבית הספר התיכון סיטוטווט (Sitotwet Intermediate School). את אימוני הריצה החל קיפרוגוט כבר בתקופת בית הספר היסודי וזאת לאחר שהיה צריך להגיע כל יום לבית הספר במרחק 40 ק"מ מביתו כשאת חלק מהדרך עשה בריצה.

ב-1958, כשהשתתף באליפות מזרח אפריקה, זוהה כישרונו על ידי מגייסי כישרונות מצבא קניה שזימנו אותו לשירות צבאי ביחידת רגלים כשהחל מ-1969 שירת כמדריך כושר קרבי בצבא. ב-1974 פרש קיפרוגוט מהשירות וחזר לכפר הולדתו שם הקים משק חקלאי. נפטר ב-2022.

## קריירה ספורטיבית
### 1962
במשחקי חבר העמים הבריטי שנערכו בפרת', אוסטרליה היה קיפרוגוט חבר בנבחרת קניה בריצת 4X440 יארד שהגיע למקום החמישי בתוצאה של 3:16.0 דקות.

### 1964
באליפות מזרח ומרכז אפריקה  זכה קיפרוגוט במדליית זהב בריצת 800 מטר.

באולימפיאדת טוקיו זכה במדליית ארד בריצת 800 מטר בתוצאה של 1:5.9 דקות אחרי פיטר סנל מניו זילנד (1:45.1 דקות) וויליאם קרות'רס  מקנדה (1:45.6 דקות). זו הייתה הזכייה הראשונה במדליה אולימפית של אתלט קנייתי. באותה אולימפיאדה התחרה קיפרוגוט גם בריצת 400 מטר אולם הגיע רק למקום השביעי במקצה רבע הגמר בו השתתף ולא הגיע לגמר.

### 1965
במשחקי אפריקה שנערכו בברזוויל, קונגו זכה קיפרוגוט בשתי מדליות זהב: בריצת 400 מטר בתוצאה של 46.9 שניות לפני ג'יימס אדי  מגאנה (47.4 שניות) ואמאדו גאקו  מסנגל (47.7 שניות) ובריצת 800 מטר בתוצאה של 1:47.4 דקות לפני פאפא ממבאי נדיאי (Papa Mambaye N'Diaye) מסנגל (1:48.6 דקות) ופיטר פרנסיס  מקניה (1:49.1 דקות).

### 1966
במשחקי חבר העמים הבריטי שנערכו בקינגסטון, ג'מייקה זכה קיפרוגוט במדליית כסף בריצת 880 יארד בתוצאה של 1:47.2 דקות אחרי נואל קלואו  מאוסטרליה (1:46.9 דקות) ולפני ג'ורג' קר  מג'מייקה (1:47.2 דקות).

### 1967
באליפות מזרח ומרכז אפריקה  זכה קיפרוגוט במדליית זהב בריצת 800 מטר.

### 1968
באליפות מזרח ומרכז אפריקה  זכה קיפרוגוט במדליית זהב בריצת 800 מטר.

באולימפיאדת מקסיקו סיטי זכה קיפרוגוט במדליית כסף בריצת 800 מטר בתוצאה של 1:44.5 דקות אחרי ראלף דובל מאוסטרליה (1:44.3 דקות - שווה לשיא העולמי) ולפני טום פארל  מארצות הברית (1:45.4 דקות).

## פרסים והוקרה
* ב-2010 זכה בפרס "אישיות הספורט של השנה" בקניה
* היכל התהילה של קניה

## קישורים חיצוניים

* וילסון קיפרוגוט, באתר sports-reference.com (אורכב)
* וילסון קיפרוגוט, באתר gbrathletics.com
* וילסון קיפרוגוט, באתר חבר העמים הבריטי (אורכב)
* וילסון קיפרוגוט, באתר olympics.com
* וילסון קיפרוגוט, באתר worldathletics.org
* 

## הערות שוליים

קטגוריה:רצים קנייתים למרחקים בינוניים
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:זוכי מדליית כסף אולימפית: אתלטיקה
קטגוריה:זוכי מדליית ארד אולימפית: אתלטיקה
קטגוריה:קניה: אישים בספורט
קטגוריה:קנייתים שנולדו ב-1938
קטגוריה:קנייתים שנפטרו ב-2022
קלאמה אפסטין

**קלאמה אפסטין** (באנגלית: **Kalama Epstein**; נולד ב-5 במאי 2000) הוא שחקן אמריקאי.

## ביוגרפיה
אפסטין נולד וגדל באי אואהו שבהוואי, ארצות הברית. הוא הצעיר מתוך שלושה ילדים. פירוש שמו הפרטי הוא "לפיד בוער" בהוואית. הוא מדגמן ומופיע מאז שהיה תינוק, עם תשוקה לכל חייו לקולנוע ולעשיית סרטים. הוא הבין שהוא גם נהנה להיות מול המצלמה לאחר שהשתתף בפרק של "הוואי חמש-אפס" (2010). מאז, קלאמה מעביר את זמנו בלוס אנג'לס בחיפוש אחר חלומותיו לשחק ולביים. 

כשהיה תינוק הופיע פעם אחת בסדרת הטלוויזיה "משמר המפרץ", בתור בנה של הדמות ג'סי אוונס, בשנת 2001.

בין הופעותיו השונות בטלוויזיה לאורך השנים נמנות השתתפותו בסדרה "בלה והבולדוגס" ב-2015 ובסדרת הרשת "Liberty Crossing" ב-2018.

בין השנים 2016 ל-2018 השתתף בסדרת הטלוויזיה "משפחת פוסטר" בתפקיד נואה.

בשנת 2019 גילם את דמותו של ג'רמי בסדרה "נקמתה של ניק" מבית נטפליקס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי הוואי
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
אנתוני קיוואן

**אנתוני סיירוס קיוואן** (באנגלית: **Anthony Cyrus Keyvan**; נולד ב-13 באוגוסט 2000) הוא שחקן אמריקאי. הוא ידוע בעיקר בזכות גילום דמותו של ראהים בסדרת הטלוויזיה "באהבה, ויקטור".

## ביוגרפיה
קיוואן נולד בלונג ביץ', קליפורניה, להורים ממוצא פיליפיני ואיראני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא איראני
קטגוריה:אמריקאים ממוצא פיליפיני
קטגוריה:אמריקאים שנולדו ב-2000
אייזק פרסלי

**אייזק פרסלי** (באנגלית: **Isaak Presley**; נולד ב-16 ביוני 2002) הוא שחקן אמריקאי. ידוע בעיקר בזכות גילום דמותו של אית'ן דיאז בסדרה "הארלי באמצע" (2016–2018) של ערוץ דיסני.

## ביוגרפיה
פוקס נולד בלוס אנג'לס, קליפורניה למשפחה נוצרית, אביו ממוצא קובני ואמו ממוצא איטלקי, אלבני ויווני.

הוא רוכב על סוסים מאז גיל ארבע, וזכה במספר מדליות בתחרויות שונות. בנוסף, הוא פרסם שיר ביוטיוב בשם "Cowboys are Real Men", שעוסק ברכיבה על סוסים.

בשנת 2011, החלה קריירת המשחק שלו, כאשר הופיע בסרט הקומדיה "Brooklyn Brothers Beat the Best" .

בשנים 2016–2018, פרסלי שיחק את אית'ן דיאז כתפקיד ראשי בסדרת הטלוויזיה "הארלי באמצע" של ערוץ דיסני במשך שלוש עונות.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2002
ניקולס בקטל

**ניקולס ג'וזף בקטל** (באנגלית: **Nicolas Joseph Bechtel**; נולד ב-15 בפברואר 2005) הוא שחקן אמריקאי. ידוע בעיקר בשל גילום דמותו של ספנסר קסדין באופרת הסבון "ג'נרל הוספיטל"  של ABC ובקומדיית המצבים "הארלי באמצע" של ערוץ דיסני.

## ביוגרפיה
בקטל הוא בנם של ניק וג'ולי בקטל. הוא נולד ב-15 בפברואר 2005 בעיר פונטנה שבקליפורניה. יש לו אחות גדולה, ניקול. שמו האמצעי, ג'וזף, ניתן לו על שם סבו מצד אמו, שבקטל קרוב מאוד אליו.

## קריירה
בשנת 2012 בקטל הופיע לראשונה בטלוויזיה, בפרק של אופרת הסבון "ימי חיינו" של רשת NBC, בתפקיד ג'וש.

במאי 2013 בקטל הופיע לראשונה באופרת הסבון "ג'נרל הוספיטל" , בתפקיד ספנסר.

ב-2014 הודיע בקטל כי הוא לוהק לסדרת הדרמה הקומית "רד בנד סוסייטי" בבימויו של סטיבן ספילברג ובהפקה של רשת פוקס. בסדרה, הוא יגלם את גרסתו הצעירה של הדמות ג'ורדי (בגילומו של נולן סוטיליו  במקור). בקטל הופיע בשלושה פרקים בסדרה.

בשנת 2015, בקטל לוהק לפיילוט של דיסני לסדרה "הארלי באמצע". הסדרה עלתה לראשונה במרץ 2016. בשנת 2016, בקטל גילם את דמותו של השחקן רוב קרדשיאן בדרמת הפשע של רשת FX, "אמריקה נגד או. ג'יי. סימפסון: סיפור פשע אמריקאי". בשנת 2018 נודע כי הסדרה "הארלי באמצע" בוטלה לאחר שלוש עונות.

בשנת 2019, בקטל לוהק, יחד עם חברו ניית'ן פרסונס מ"ג'נרל הוספיטל", לסרט הביוגרפי של ג'רמי קאמפ, "להאמין בך" (אנ'), אשר יצא לאקרנים במרץ 2020.

ב-20 בינואר 2020, בקטל הופיע בפרק אחד של "ג'נרל הוספיטל" בדמותו של ספנסר. לאחר מכן התברר כי זו הייתה הופעתו האחרונה של בקטל בתפקיד, שכן הדמות נבנתה מחדש בשנת 2021.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2005
שון ריאן פוקס

**שון ריאן פוקס** (באנגלית: **Sean Ryan Fox**; נולד ב-30 באוגוסט 1999) הוא שחקן אמריקאי, המוכר בעיקר מתפקידו בתור ג'ספר דנלופ בסיטקום הנעורים של ניקלודיאון, "הסוכן הנרי" (2014–2020).

## ביוגרפיה
פוקס נולד בריברסייד, קליפורניה. יש לו שלושה אחים גדולים. אימו, היא מפיקת הקולנוע אנני מולנר.

הוא הוזמן לראשונה להופיע בפרסומות בגיל שמונה. הופעת הבכורה שלו בתחום המשחק הייתה בגיל 11, בתפקיד אורח בפרק בסדרה "מחשבות פליליות".

בין השנים 2014 ל-2020 כיכב במשך חמש עונות של קומדיית המצבים "הסוכן הנרי" בניקלודיאון, ובה גילם את דמותו של ג'ספר דנלופ, חברו הטוב של הדמות הראשית הנרי הארט.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
הר חירם

**הר חירם** (בתעתוק מערבית: ג'בל טאוויל) הוא הר בשטחי שמורת הר מירון בגליל העליון. גובהו 996 מטרים מעל פני הים. הוא נקרא על שמו של המבצע שערך צה"ל לשחרור הגליל במלחמת העצמאות – מבצע חירם.

ההר ממוקם כקילומטר מערבית לקיבוץ סאסא, כקילומטר מדרום־מזרח להר אדיר וכשני קילומטרים מזרחית למועצה המקומית חורפיש.

ההר מכוסה חורש ים־תיכוני ומפסגתו ניתן לצפות לעבר דרום לבנון ובפרט לעבר הכפר רמיש.

בית הקברות של סאסא נמצא על הר חירם, והוא המקום הסלול גבוה ביותר בהר.

## הערות שוליים

חירם
קיילר פטיס

**קיילר מקנזי פטיס** (באנגלית: **Kyler Mackenzie Pettis**; נולד ב-16 באוקטובר 1992) הוא שחקן אמריקאי. ב-2015 הוא לוהק לתפקיד תיאו קארבר באופרת הסבון "ימי חיינו" של NBC, אותו גילם עד 2018. בשנת 2019 זכה בפרס אמי לתוכניות הטלוויזיה היומיות בקטגוריית השחקן הצעיר המצטיין בסדרת דרמה.

## ביוגרפיה
פטיס נולד בלגונה הילס, קליפורניה. אמו פגי היא מעודדת לשעבר של ליגת הפוטבול הלאומית ואביו, גארי פטיס , הוא שחקן לשעבר בליגת הבייסבול. יש לו 3 אחים: פייג', שיי ודנטה . דנטה משחק פוטבול בקבוצה שיקגו ברס. קיילר למד בבית הספר התיכון הקתולי ג'יי סרה עד שנת 2011, וסיים את לימודיו בסאדלבק קולג'  בשנת 2013.

### קריירה
באוגוסט 2015 החל פטיס לגלם את דמותו הבוגרת של תיאו קארבר, בנם האוטיסט בתפקוד-גבוה של אייב ולקסי קארבר, באופרת הסבון "ימי חיינו", מהשחקן הקודם שגילם את הדמות, טרל רנסום ג'וניור . הוא הופיע לראשונה בתפקיד ב-3 בנובמבר 2015. באוגוסט 2016 החל פטיס לגלם את קונור בסרט "MFA", שבוים על ידי נטליה לייטה ונכתב על ידי ליאה מקנדריק.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:זוכי אמי בשעות היום: שחקן צעיר בדרמה
קטגוריה:זוכי פרס אמי לבידור בשעות היום
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
אסמאעיל קויבאשי

**אמסאעיל קויבאשי** (בטורקית: **İsmail Köybaşı**; נולד ב-10 ביולי 1989) הוא כדורגלן טורקי המשחק בעמדת המגן השמאלי בגזטפה.

## קריירת מועדונים

קויבאשי התחיל את הקריירה שלו בקבוצת הילדים של איסכנדרונספור ובגיל 17 הצטרף לקבוצת הנוער של גזיאנטפספור. ב-6 במאי 2008 חתם על חוזה בקבוצה הבוגרת במדיה שיחק שנה אחת.

בקיץ  חתם לחמש שנים בבשיקטש תמורת 6.5 מיליון אירו. ב-2 באוגוסט 2009 ערך את הופעת הבכורה שלו בהפסד 2-0 לפנרבחצ'ה במסגרת הסופר קאפ הטורקי. בנובמבר  בישל לרודריגו טלו בניצחון 0-1 נגד מנצ'סטר יונייטד שהיה ההפסד הראשון של יונייטד באצטדיון בזירה האירופית מאז . בדצמבר  הבקיע את שער הבכורה שלו בקבוצה בניצחון נגד אנקרגוצ'ו. בספטמבר  בישל פעמיים לקראת דקות הסיום בניצחון 1-2 נגד בורסאספור.

בעונתו השלישית בבשיקטש, החל לשחק ברציפות לאחר שקפטן הקבוצה איברהים אוזולמז פרש מהקבוצה. באותה שנה, הוא נבחר בין 11 שחקני הכדורגל המבטיחים של 2011 על ידי עיתון הספורט המפורסם של ספרד "MARCA".

ב-14 ביולי 2016 חתם לשלוש שנים בפנרבחצ'ה.

ב-29 באוגוסט 2019 חתם לעונה בגרנדה מליגת העל הספרדית.

## קריירה בינלאומית
בצעירותו שיחק בנבחרות הצעירות של טורקיה.

ב-12 באוגוסט 2009 ערך את הופעת הבכורה שלו בנבחרת הבוגרת בניצחון 0-3 נגד .

נכלל בסגל הנבחרת לקראת יורו 2016.

## תארים
; בשיקטש
*ליגת העל הטורקית: 
*הגביע הטורקי: 

; טרבזונספור
*ליגת העל הטורקית: 

## קישורים חיצוניים

קטגוריה:כדורגלנים טורקים
קטגוריה:מגני כדורגל טורקים
קטגוריה:ערבים טורקים
קטגוריה:כדורגלני גזיאנטפספור
קטגוריה:כדורגלני בשיקטש
קטגוריה:כדורגלני פנרבחצ'ה
קטגוריה:כדורגלני גרנדה
קטגוריה:כדורגלני ריזספור
קטגוריה:כדורגלני טרבזונספור
קטגוריה:כדורגלני גזטפה
קטגוריה:כדורגלני נבחרת טורקיה
קטגוריה:ספורטאים טורקים בספרד
קטגוריה:כדורגלני יורו 2016
קטגוריה:טורקים שנולדו ב-1989
סטיב פינאן

**סטיב ג'ון פינאן** (אירית: **Steve Finnan**; נולד ב-24 באפריל 1976) הוא כדורגלן עבר אירי ששיחק בעמדת המגן הימני.

## קריירת מועדונים
פינאן נולד בלימריק שבאירלנד,אך בילדותו עבר לצ'למספורד, אנגליה. הוא התחיל את הקריירה שלו במחלקת הנוער של וימבלדון, ובגיל 16 הצטרף לוולינג יונייטד. בשנת  חתם בברמינגהאם סיטי תמורת 100 אלף פאונד. את שער הבכורה שלו בקבוצה כבש נגד ווטפורד.

במרץ  הושאל לנוטס קאונטי. את הופעת הבכורה שלו במועדון ערך בניצחון 2-4 לבריסטול רוברס. בסיום העונה חזר לברמינגהאם, אך חזר לנוטס ב-30 באוקטובר ששילמה עליו 300 אלף פאונד. בסיום העונה ירדה נוטס לליגה השלישית, אך חזרה לליגה השנייה כעבור שנה אחת כאשר פינאן הפך לשחקן הרכב ראשון. היה שותף לקביעת שיא נקודות בליגה השלישית ול-10 ניצחונות רצופים, שיא מועדון שלא נשבר עד היום.

בנובמבר  חתם בפולהאם תמורת 600 אלף פאונד. ב-21 בנובמבר ערך את הופעת הבכורה שלו בקבוצה במשחק נגד צ'סטרפילד וב-20 במרץ 1999 הבקיע את שער הבכורה שלו במשחק הליגה נגד בלקפול. בסיום העונה נבחר לשחקן העונה של האוהדים ופולהאם רשמה עלייה לליגה האנגלית הראשונה. היה שותף גם לעלייה של המועדון לפרמייר ליג בעונת . שנה לאחר מכן נבחר שוב לכדורגלן השנה של פולהאם.

בקיץ  חתם בליברפול תמורת 3.5 מיליון פאונד. ב-17 באוגוסט ערך את הופעת הבכורה שלו בקבוצה במשחק הליגה נגד צ'לסי. ברוב שלבי עונת 2003/2004 נעדר עקב פציעה, אך בעונה שלאחר מכן ביסס את מעמדו בהרכב הקבוצה וזכה עמה בגביע הליגה האנגלי ובליגת האלופות. ב-11 בספטמבר 2004 הבקיע את שער הבכורה שלו בקבוצה בניצחון 0-3 נגד ווסט ברומיץ' אלביון ובכך הפך לכדורגל השני בהיסטוריה של הכדורגל האנגלי שכובש בכל אחת מחמש הליגות הראשונות, אחרי ג'ימי ווילס. ביולי  סיכם לשנתיים נוספות במועדון, זאת למרות הגעתו של אלבארו ארבלואה. אמנם שנה לאחר מכן חתם במועדון פיליפ דגן ומעמדו של פינאן החל להתערער.

ב-1 בספטמבר 2008 חתם לשנתיים באספניול מהלה ליגה. באספניול רשם רק 4 הופעות בליגה ובסיום העונה הראשונה שלו במועדון שוחרר ממנו.

ב-31 ביולי 2009 הצטרף לפורטסמות'. בסיום העונה פורטסמות' ירדה לליגה השנייה ופינאן שוחרר מהמועדון. מאז ששוחרר, פינאן לא חזר לשחק כדורגל.

## קרירה בינלאומית
בצעירותו פינאן שיחק בנבחרת הצעירה של אירלנד. בשנת  ערך את הופעת הבכורה שלו בנבחרת הבוגרת נגד . בספטמבר  בישל את השער היחיד בניצחון 0-1 נגד .

פינאן השתתף עם הנבחרת במונדיאל 2002, שיחק בכל המשחקים ואף כבש בדו-קרב בעיטות הכרעה נגד  בו ספרד ניצחה. לא לקח חלק ביורו 2004 עקב פציעה.

ב-22 בינואר 2008 הודיע על פרישה מהנבחרת.

## חיים אישיים
בשנת 2005 נעצר לאחר שדרס למוות גבר בן 81 כתוצאה מנהיגה במהירות מופרזת, אך לא הוגש נגדו כתב אישום.

כיום מתגורר בולנדון ועוסק בפיתוח נכסים.

## תארים
; נוטס קאונטי
*הליגה השלישית באנגליה: 

; פולהאם
*הליגה השנייה באנגליה: 
*הליגה הראשונה באנגליה: 
*גביע האינטרטוטו: 2002

; ליברפול
*ליגת האלופות: 2004/2005
*הסופר קאפ האירופי: 2005
*גביע ה-FA: 
*מגן הקהילה: 2006

; אישיים
*נבחרת העונה בליגה השנייה באנגליה: 
*נבחרת העונה בליגה הראשונה באנגליה: 
*נבחרת העונה בפרמייר ליג: 
*כדורגלן העונה בפולהאם: 

## קישורים חיצוניים

קטגוריה:כדורגלנים אירים
קטגוריה:מגני כדורגל אירים
קטגוריה:כדורגלני ברמינגהאם סיטי
קטגוריה:כדורגלני נוטס קאונטי
קטגוריה:כדורגלני פולהאם
קטגוריה:כדורגלני ליברפול
קטגוריה:כדורגלני אספניול
קטגוריה:כדורגלני פורטסמות'
קטגוריה:כדורגלני נבחרת אירלנד
קטגוריה:כדורגלני מונדיאל 2002
קטגוריה:ספורטאים אירים באנגליה
קטגוריה:ספורטאים זרים בספרד
קטגוריה:אירים שנולדו ב-1976
כריסטיאן זקארדו

**כריסטיאן זקארדו** (באיטלקית: **Cristian Zaccardo**; נולד ב-21 בדצמבר 1981) הוא כדורגלן עבר איטלקי ששיחק בעמדת המגן הימני.

## קריירת מועדונים
זקארדו התחיל את הקריירה שלו במחלקת הנוער של בולוניה. בשנת  הצטרף לקבוצה הבוגרת אך הושאל לספציה לעונה אחת. ב-18 באוקטובר 2001 ערך את הופעת הבכורה שלו בבולוניה בהפסד 1-0 ללצ'ה.

בקיץ  חתם בפלרמו תמורת 680 אלף אירו. זקארדו היה שותף להישג השיא של המועדון ב-37 שנים שסיימה במקום השישי והעפילה לראשונה בתולדותיה לגביע אופ"א. בעונת 2007/2008 שימש כקפטן המועדון.

בקיץ  חתם בוולפסבורג מבונדסליגה, עמה היה שותף לזכייה הראשונה של המועדון באליפות גרמניה. בסיום העונה חתם בפארמה.

ב-24 בינואר 2013 זקארדו חתם לשנה וחצי במילאן תמורת כרטיס השחקן של ג'מאל מסבאח. ב-1 בפברואר 2015 כבש את שער הבכורה שלו בקבוצה בניצחון 1-3 נגד פארמה.

בקיץ , עבר בהעברה חופשית לקארפי העולה החדשה לסרייה א' בה הוא חתם על חוזה לשנתיים, אך שיחק במדיה שנה לאחר שהמועדון חזר לסרייה ב' בסיום העונה.

ב-31 באוגוסט 2016, זקארדו הושאל לויצ'נצה עם אופציה לרכישה בסיום העונה. ב-13 ביולי 2017 שוחרר מהמועדון.

באוקטובר  חתם בחמרון ספרטנס מליגת העל המלטזית במדיה שיחק עד לסיום העונה.

ב-31 בינואר 2019 חתם בטרה פיורי מסן מרינו. ב-9 ביולי 2019 הודיע על פרישה בחשבון האינסטגרם שלו.

## קריירה בינלאומית
זקארדו שיחק בכל הנבחרות הצעירות של איטליה.

ב-17 בנובמבר 2004 ערך את הופעת הבכורה שלו בנבחרת הבוגרת בניצחון 0-1 נגד . ב-8 באוקטובר 2005 הבקיע את שער הבכורה שלו בנבחרת בניצחון 0-1 נגד  במסגרת מוקדמות מונדיאל 2006 שהבטיח את עלייה של איטליה למונדיאל 2006. זקארדו נכלל בסגל הנבחרת לקראת המונדיאל. בשלב הבתים שיחק שני משחקים והבקיע שער עצמי בתיקו 1-1 נגד . בהמשך, איטליה זכתה באליפות העולם. ב-17 באוקטובר 2007 ערך את הופעתו האחרונה בניצחון 0-2 נגד .

## תארים
; וולפסבורג
*הבונדסליגה: 2008/2009

; טרה פיורי
*הגביע הסן מרינזי: 

; נבחרת איטליה
*גביע העולם: מונדיאל 2006

## קישורים חיצוניים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני בולוניה
קטגוריה:כדורגלני ספציה
קטגוריה:כדורגלני פלרמו
קטגוריה:כדורגלני וולפסבורג
קטגוריה:כדורגלני פארמה
קטגוריה:כדורגלני מילאן
קטגוריה:כדורגלני קארפי
קטגוריה:כדורגלני ויצ'נצה
קטגוריה:כדורגלני חמרון ספרטנס
קטגוריה:כדורגלני נבחרת איטליה
קטגוריה:כדורגלני מונדיאל 2006
קטגוריה:ספורטאים איטלקים בגרמניה
קטגוריה:ספורטאים זרים במלטה
קטגוריה:איטלקים שנולדו ב-1981
למבדה (ריקוד)

ה**למבדה** (בפורטוגזית: **Lambada**) הוא סגנון ריקוד זוגות שהתפתח בברזיל בסוף שנות ה-80. זהו ריקוד תוסס ואנרגטי המתאפיין בתנועותיו החושניות והסוגסטיות. הריקוד כרוך במגע פיזי הדוק בין בני הזוג, והוא מבטא את התרבות והמיניות הברזילאית.

מקורו של הריקוד אינו ברור לחלוטין, אך מאמינים כי מקורו הוא במדינת פארה שבאזור האמזונאס בברזיל. הריקוד התפתח משילוב של סגנונות ריקוד אפריקאים, קריביים וברזילאים שונים, כולל סגנון הריקוד האפרו-ברזילאי המכונה "פורו". משמעות המילה למבדה היא "סטירה חזקה" או "מכה" בפורטוגזית.

הלמבדה זכה לראשונה לפופולריות בסוף שנות ה-80, אז החל להופיע בסדרה של שירים וקליפים, כולל בלהיט "למבדה" משנת 1989, בביצועה של להקת הפופ "קאומה". הלהקה הוקמה בצרפת ובין חבריה היו, בין היתר, ילידי גוואדלופ ומרטיניק. הסולנית, לואלווה בראז, הייתה ברזילאית, והפזמון הושר בשפה הפורטוגזית ובמקצב הלמבדה. הוא עוסק בגעגועים לאהבה ישנה, והריקוד נתפס כמבטא את הסמל של ברזיל ותרבותה.

את הלמבדה רוקדים בדרך כלל לצלילי מוזיקה בקצב מהיר ואופטימי עם קו בס חזק וכלי הקשה. הריקוד כולל סדרה של עבודת רגליים ותנועות גוף מורכבות, והוא דורש רמה גבוהה של קואורדינציה וסיבולת פיזית. הריקוד מתבצע לרוב בזוגות, כאשר בני הזוג עומדים צמודים זה לזה ומניעים את גופם בסנכרון עם המוזיקה.

אחד המאפיינים המובהקים ביותר של הלמבדה הוא האופן שבו בני הזוג מניעים את הירכיים ואת פלג גופם התחתון בצורה חושנית וסוגסטיבית. הריקוד ידוע בשל גווניו המיניים, ולעיתים הוא ספג ביקורת על היותו סוגסטיטיבי מדי או פרוץ מבחינה מינית. עם זאת, בברזיל לרוב רואים בלמבדה צורת ריקוד משמחת ואקספרסיבית המהווה חלק מהתרבות הברזילאית.

בנוסף להיותו סגנון ריקוד פופולרי, ללמבדה היה גם השפעה משמעותית על התרבות הפופולרית. הריקוד הוצג במספר רב של סרטים, תוכניות טלוויזיה וסרטוני מוזיקה, והוא שימש השראה למגוון מגמות לבוש ואופנה. הלמבדה הייתה גם נושא למספר רב של ספרים, מאמרים ומחקרים אקדמיים, והוא סגנון ריקוד פופולרי ברחבי העולם.

למרות הפופולריות שלה, הלמבדה התמודדה עם כמה אתגרים ומחלוקות במהלך השנים. הריקוד נאסר או הוגבל במדינות מסוימות בשל אופיו הסוגסטי, והוא ספג ביקורת מכמה כיוונים על קידום סטריאוטיפים שליליים על התרבות הברזילאית.

## הערות שוליים

קטגוריה:מחול
קטגוריה:מוזיקה לטינו-אמריקאית
פפיון צהוב

**פִּפְיוֹן צָהֹב** (שם מדעי: *Anthus campestris*) הוא מין ציפור שיר בינונית המתרבה בחלק גדול ממרכז האזור הפלארקטי, מצפון-מערב אפריקה ופורטוגל עד מרכז סיביר ומונגוליה הפנימית. זהו מין נודד העובר בחורף לאפריקה הטרופית ולתת היבשת ההודית.

בישראל הוא חולף מצוי בעונות הנדידה ברוב האזורים בארץ. דוגר במספרים קטנים מאוד בחרמון.

## טקסונומיה ואטימולוגיה
השם המדעי הוא מלטינית. שם הסוג *Anthus* הוא שם לציפור קטנה של אדמות עשב, ושם המין הספציפי *campestris* פירושו "של השדות".

זהו מין מונוטיפי, כלומר לא תוארו תת-מינים מובחנים.

## תיאור
זהו פפיון גדול יחסית, באורך של כ-16 ס"מ ומוטת כנפיים של בין 25–28 ס"מ, אך הוא מין בעל מראה לט בולט על הקרקע, בעיקר חום חולי מלמעלה וחיוור מלמטה, עם רגליים ורדרדות. הוא דומה מאוד לפפיון ארך-רגליים, אך הוא מעט קטן יותר, בעל כנפיים, זנב ורגליים קצרים יותר, ומקור צר וכהה יותר. בנוסף הוא גם בעל פחות פספוס.

### קולות
התעופה שלו חזקה וישירה, ומלווה בקריאת "*שיפ*" אופיינית, בעלת צליל גבוה יותר מזה של ארך-רגליים. השירה שלו היא חזרה קצרה על "*צ'יר-רי צ'יר-רי"* רם ללא הברה מובחנת.

### מינים דומים
בדרום אסיה בחורף יש להיזהר בזיהוי מין זה מלבלבלו מפפיונים גדולים אחרים אשר חורפים או שוכנים באזור, לרבות פפיון ארך-רגליים, פפיון ערבות, ופפיון הודי (*Anthus rufulus* ).

## התנהגות וקינון
### בית גידול
בית הגידול לקינון בקיץ מתאפיין בארץ פתוחה ויבשה, כולל אזורים סמי-מדבריים. הקן נמצא על הקרקע, ובתטולה 4–6 ביצים.

בישראל הוא דוגר בוודאות רק בחרמון, בגובה רב. בעבר דגר גם בפסגות הגבוהות של הרי יהודה והגליל. בסקר קינון שהתקיים בחרמון בקיץ 2013, הפפיון הצהוב נמצא דוגר בשתי משבצות בלבד - מעל רום 1900 מ'. צוות הסוקרים מעריך כי גודל האוכלוסייה המקננת בחרמון הוא כעשרה זוגות בלבד. בשל הירידה בגודל האוכלוסייה הדוגרת, הוא מוגדר בארץ בתור מין "מאוים".

### תזונה
פפיון צהוב אוכל חרקים, בדומה לרוב קרוביו בני משפחת הנחליאליים.

## בתרבות
העלילה של הסרט Tawny Pipit משנת 1944 עוסקת באירוע הנדיר של קינון זוג פפיונים צהובים באנגליה. הצילומים של אריק הוסקינג של הפפיונים היו למעשה של פפיון שדות, כי הוא לא יכל היה להשיג פפיון צהוב אמיתי מאירופה הכבושה הגרמנית.

## גלריה

קובץ:Tawny pipit 10.jpg|פרט מהודו
קובץ:Tawny Pipit (Anthus campestris) (53455397845).jpg|פרט מגילגיט-בלטיסטן, פקיסטן
קובץ:Tawny pipit.jpg|מביסמיל, טורקיה
קובץ:Anthus campestris-3.jpg|פפיון צהוב, טורקיה
קובץ:A Rare Sighting of a Tawny Pipit (50641501376).jpg
קובץ:Tawny pipit (Anthus campestris) juvenile Dobruja.jpg|צעיר, דוברוג'ה, רומניה
קובץ:Anthus campestris MHNT 232 Youks-les-Bains Algérie.jpg|ביצים של פפיון צהוב, אוסף מוזיאון טולוז 


## קישורים חיצוניים

* גיול וקביעת זוויג (PDF; 3.2 MB) מאת חוויאר בלסקו-זומטה וגרד-מייקל היינצה

## הערות שוליים

קטגוריה:בעלי חיים שתוארו ב-1758
קטגוריה:נחליאליים
קטגוריה:ארץ ישראל: נחליאליים
קטגוריה:טקסונים שתוארו בידי קארולוס לינאוס
נבחרת ספרד בכדוריד נשים

**נבחרת ספרד בכדוריד נשים** היא הנבחרת לאומית של ספרד. עד לתחילת שנות ה-90 של המאה ה-20 הנבחרת לא העפילה לאליפות משמעותית. ההופעה הראשונה הייתה בשנת 1992 באולימפיאדה הביתית. הנבחרת השתתפה ב-11 אליפויות העולם בכדוריד וזכתה בשנת 2019 במקום השני. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום השמיני.

## הישגי הנבחרת
עד לתחילת שנות ה-90 של המאה ה-20 לא היו העפלות לתחרות יבשתית או עולמית.

## קישורים חיצוניים

* 
* נבחרת ספרד בכדוריד נשים, באתר של איגוד הכדוריד העולמי
* נבחרת ספרד בכדוריד נשים, באתר איגוד הכדוריד האירופי

## הערות שוליים

ספרד
קטגוריה:נבחרות ספרד
קטגוריה:ספרד: ספורט נשים
נבחרת סרביה בכדוריד נשים

**נבחרת סרביה בכדוריד נשים** היא הנבחרת לאומית של סרביה. לפני קבלת העצמאות, הסרבים היו חלק משמעותי בנבחרת יוגוסלביה בכדוריד. הנבחרת השתתפה בהצלחה במספר תחרויות בינלאומיות, זכתה באליפות העולם והייתה אלופה אולימפית. היא הפסיקה להתקיים לאחר פירוק המדינה. בשנים 1996–2006 הנבחרת פעלה תחת השמות "נבחרת יוגוסלביה" ו"נבחרת סרביה ומונטנגרו".

## הישגי הנבחרת

## קישורים חיצוניים

* 
* [נבחרת סרביה בכדוריד נשים, באתר איגוד הכדוריד האירופי
* https://www.ihf.info/member-federations/serbia/119 נבחרת סרביה בכדוריד נשים, באתר איגוד הכדוריד העולמי

סרביה
קטגוריה:נבחרות סרביה
משחק על המקום השלישי

**משחק על המקום השלישי/מדליית הארד** או **תַּחֲרוּת נִחוּמִים** או **מִשְׂחַק נִחוּמִים** הוא משחק בודד שנכלל בטורנירי ספורט רבים, שממנו נקבעים המקומות השלישי והרביעי בטורניר, או אפילו זוכי מדליית הארד. הקבוצות שמתחרות במשחק זה הן בדרך כלל שתי המועמדות שהפסידו בחצי הגמר בטורניר מסוים. לטורנירי ספורט רבים אין משחק על המקום השלישי, בעיקר בגלל חוסר עניין מצד המתחרים וגם מצד האוהדים.

## במשחקים האולימפיים
לרוב ענפי הספורט, שיש בהם טורנירים ב יש משחק על המקום השלישי, כדי לקבוע מי זוכה במדליית הארד. מאחר שההבדל בין מדליית ארד ללא מדליה הוא די משמעותי, המתחרים עדיין מתייחסים לזה ברצינות.

אירועי אמנויות הלחימה וקרב מגע מעניקים במקום זאת שתי מדליות ארד. מאז אולימפיאדת הלסינקי (1952), האגרוף מעניק אוטומטית מדליות ארד לשני המפסידים בחצי הגמר, בטענה שאין מספיק זמן להתאושש בין קרב חצי הגמר לקרב על המקום השלישי. כמו כן, ג'ודו, טאקוונדו והיאבקות מעניקים שתי מדליות ארד, אך אלו כוללות שני משחקי מדליית ארד בין המועמדים לחצי הגמר המפסידים לבין הזוכים בבית הניחומים.

## בכדורגל
יורו 1980 הייתה המהדורה האחרונה של אליפות אירופה בכדורגל של אופ"א שכללה משחק על המקום השלישי. המשחק על המקום השלישי באותה מהדורה היה משחק מדליית הארד היחיד בתולדות הטורניר שהוכרע בדו-קרב פנדלים, בו ניצחה  את המארחת  9–8 בפנדלים לאחר תיקו ללא שערים.

גביע העולם בכדורגל כולל משחק על המקום השלישי, בדרך כלל ביום שלפני הגמר. המשחק על המקום השלישי במונדיאל נחשב על ידי המארגנים כמשחק בעדיפות נמוכה, מאחר שהוא נמצא בדרך בכלל באחד מהאצטדיונים הקטנים יותר. עם זאת, המשחק על המקום השלישי במונדיאל 1994 התקיים ברוז בול, שאירח מאוחר יותר גם את גמר הטורניר. במהדורה זו נשברה שיא הצופים במשחק על המקום השלישי בתולדות גביע העולם בכדורגל (91,500 איש).

לליגת האומות של אופ"א יש גם משחק על המקום השלישי, אשר משוחק מספר שעות לפני הגמר.

המשחק על המקום השלישי בגביע העולם בכדורגל נשים היה קצת יותר חשוב למארגנים מאשר במקבילה הגברית. המשחקים על המקום השלישי ב-1999, 2003 ו-2007 נערכו באותו אצטדיון שאירח את גמר גביע העולם בכדורגל נשים. שיא הצופים במשחק על המקום השלישי בתולדות גביע העולם בכדורגל נשים היה ב-1999 (90,185 איש).

 מחזיקה בשיא מספר הזכיות במקומות השלישי בגביע העולם בכדורגל (ארבעה), ואילו  מחזיקה בשיא מספר הזכיות במקומות השלישי בגביע העולם בכדורגל נשים (שלוש).

## בכדורסל
ליגת הכדורסל המקצוענית BIG3 מציגה משחק על המקום השלישי, והוא כולל את שתי הקבוצות שהודחו בשני חצאי הגמר.

## בגביע העולם ברוגבי
עד 1999, היה נהוג בגביע העולם ברוגבי להעניק כרטיס אוטומטי לעלייה למהדורה הבאה (שהייתה 4 שנים מאוחר יותר) לשלוש הקבוצות שהגיעו בשלושת המקומות הראשוניים, ובכך הפך משחק על המקום השלישי לחשוב בגביע זה.

## ראו גם
* שיטת גביע

## הערות שוליים

קטגוריה:מונחים בספורט
קטגוריה:3 (מספר)
רסיסים (סרט)

**רסיסים** הוא סרט קולנוע ישראלי משנת 1989 בבימויו של יוסי זומר, עם דני רוט ופולי רשף בתפקידים הראשיים.

התסריט שנכתב על ידי יוסי זומר עוסק בלוחם הלום קרב שעובר תהליך של תרפיה קצרה עם מוכי הלם קרב נוספים כמוהו במשך שלושה שבועות שבסיומם עליהם להשתחרר ולפנות מקום לקבוצה נוספת. זומר שלח את התסריט לבמאי הידוע פרד זינמן שייעץ לזומר וזכה לתודה בסוף הסרט.

תחילה נקרא הסרט "הלם קרב", אך אם יציאתו לאקרנים סרטו של יואל שרון, "בצילו של הלם קרב" שנה קודם, והופץ בשמו המקוצר "הלם קרב", החליט זומר לשנות את שם הסרט ל"רסיסים".

את המוזיקה לסרט הלחין המוזיקאי יאן גרברק, ובמהלך אחת מהסצנות בסרט מופיעה הזמרת קרן ברק בשיר "In Beirut" (בביירות החיים נמשכים), בלחנו של דני גרנות.

## תקציר העלילה
גרי מנור (דני רוט) הוא סרן בן 31 הלום קרב לאחר שלוחמיו בהם חברו הקרוב נהרגו בהתקלות עם מחבלים בלבנון. גרי נשוי לרותי (אתי אנקרי) שחברה הקודם נהרג בקרב. צה"ל מאמץ מדיניות של טיפול קצר של שלושה שבועות בהלומי קרב כדי להחזירם במהירות לכשירות.

הפסיכולוג במתקן האשפוז הוא סרן אלכס גבאי (פולי רשף) ומפקד המתקן הוא סגן אלוף משה (שלמה פלד). גרי נמצא בקטטוניה, אינו מדבר ואינו מגיב לכל דיבור או בקשה מהמטפל. לעיתים הוא נתקף בהתקפי רעד קשים שנפסקים לאחר הזרקה של תרופה מרגיעה. רותי מגיעה לבקרו אבל הוא מנותק ולא מגיב לקראתה.

המטופלים מקבלים אימון כושר על ידי מדריך מיוחד (דוד שווייצר).

בחדר נמצאים עוד הלומי קרב:
* סגן צביקה (שמואל אדלמן), קצין אספקה. מכונית תופת התפוצצה בבסיס. חיילים רבים נהרגו ונשרפו והוא ברח משם ואפילו לא הסתכל לעברם. את רגשות ההלם והאשמה שלו הוא מוציא על חבריו לחדר, הורג את הצב של רונן ולבסוף יורה לרונן ברגל.
* רונן (יהלי ברגמן) – קיבוצניק הלום קרב שמתבייש לחזור לקיבוץ, מאמץ לעצמו צב.
* רובי (אלון אולארצ'יק) – הלום קרב לאחר תשעה חדשים בשבי. שומע כל הזמן מוזיקה באוזניות, משעשע את חבריו ומרגיע אותם.
* ניסים (ראובן דיין) – המבוגר בחבורה, הלום קרב לאחר שפגע במשאיתו בג'יפ צבאי שכל נוסעיו נהרגו.
* אברם (יוסף אל-דרור) – חרדי שהתגייס לרבנות הצבאית ונתקף בהלם קרב לאחר שזיהה את גופת בן דודו בין חיילים הרוגים.
* צוקרמן (קובי הגואל) – הלום קרב קשה שניסה להתאבד עוד לפני הטיפול במתקן. תוך הטיפול הקצר הוא תולה את עצמו במקלחת.

רותי מגלה לאלכס שלדני היה חבר קרוב בשם הלל (ז'יל בן דוד) שנפגע בפעולה הזאת. אלכס חוקר ומתברר לו שהלל הוטס אז לרמב"ם ונפטר לאחר ניתוח. גדי רואה כל הזמן בחזיונות את הלל הפצוע אנוש. הוא בורח מהמתקן, נכנס למועדון לילה בו שרה קרן ברק את השיר "בביירות החיים נמשכים" משוטט בלילה וחושב לקפוץ ממקום גבוה עד שאלכס מוצא אותו ומספר לו כי הלל מת. גרי נשבר ומספר על הקרב הקשה בו נפגע הלל וכי הוא היה בהלם ולא יכול היה להגן על חברו וזה מציק לו מאד.

לאחר זאת משתפר מצבו של גרי ואלכס מסיע אותו לדירתו שם מחכה לו רותי.

## צוות השחקנים

## קישורים חיצוניים

* 
* רסיסים, בספר הקולנוע הישראלי
* [רסיסים](https://www.filmfund.org.il/films/?id=&nom=1121&film=רסיסים%20(הלם%20קרב)), באתר קרן הקולנוע הישראלי
* 
* 

## הערות שוליים

קטגוריה:סרטי 1989
קטגוריה:סרטים בעברית
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטי מלחמת לבנון הראשונה
קטגוריה:סרטים ישראליים משנת 1989
קליפס

**קליפס** (באנגלית: **Clipse**) הוא צמד היפ הופ אמריקאי. הוא כולל את האחים ג'ין "נו מאליס" וטרנס "פושה טי" ת'ורנטון.

## היסטוריה
האחים ת'ורנטון נולדו בברונקס, ובשנת 1979 עברה משפחתם לוירג'יניה ביץ', ושם נחשפו האחים לסחר לא חוקי בקוקאין, מה שהפך לחלק מהותי מהקריירה המוזיקלית שלהם. מאליס החל כאמן סולו, הקים את ההרכב "ג'ארוויס" והוצג בפני פארל ויליאמס, חצי מצמד ההפקות הנפטונז, שהתרשם מכישרונו של מאליס ויצר איתו קשרי עבודה. פושה צפה מהצד על אחיו, אך לאחר מכן החליט לכתוב ראפ ולהופיע. מאליס ו-ויליאמס התרשמו מכישרונו ו-ויליאמס הציע להם להפוך לצמד.

ב-1996, בעזרתו של ויליאמס, קיבלו קליפס חוזה הקלטות עם אלקטרה רקורדס, והקליטו את האלבום *Exclusive Audio Footage*, שלבסוף נגנז, והצמד יצא מהחברה, לאחר שסינגל הבכורה שלהם "The Funeral" כשל מסחרית. בשנת 2001 הוחתם הצמד באריסטה רקורדס על ידי ויליאמס, בחותמת ה-Star Trak שלו, כאמנים הראשונים שהוחתמו תחתיה, וב-2002 הוציא הצמד את אלבום הבכורה שלו, *Lord Willin*'. האלבום הגיע למקום הרביעי במצעד הבילבורד 200 וקיבל ביקורות חיוביות ממבקרי המוזיקה. בהמשך, זכה האלבום בתואר הזהב מאיגוד תעשיית ההקלטות האמריקאי, חודשיים לאחר צאתו.

לאחר עיכוב של מספר שנים עקב ערבוב מחדש של חברת התקליטים, בשנת 2006 יצא אלבומם השני, *Hell Hath No Fury*. אף על פי שזכה להצלחה מסחרית מתונה, הוא זכה לשבחי ביקורת נרחבים ודורג על ידי פרסומים שונים כאחד האלבומים הטובים ביותר משנות ה-2000. ב-2009, יצא אלבומם השלישי, *Til the Casket Drops*. שנה לאחר מכן, ב-2010, הכריז הצמד על הפסקה והאחים פתחו בקריירות סולו משלהם.

ב-2019, אוחד ההרכב בשירו של קניה וסט, "Use This Gospel" מאלבומו *[[Jesus Is King]]*. מאז, הופיע הצמד בשירים שונים כאמנים אורחים, וב-2022 השתתף מאליס באלבומו של פושה, *[[It's Almost Dry]]*, בשיר "I Pray for You". 

ב-11 ביולי 2025 הצמד צפוי לחזור אחרי 16 שנים עם אלבום בשם *[[Let God Sort Em Out]]*. האלבום מופק על ידי פארל וכולל שיתופי פעולה עם טיילר, דה קריאייטור, קנדריק לאמאר, ג'ון לג'נד, נאז ואמנים נוספים.

## דיסקוגרפיה
### אלבומי אולפן
* 2002: *Lord Willin*'
* 2006: *Hell Hath No Fury*
* 2009: *Til the Casket Drops*
* 2025: *[[Let God Sort Em Out]]*

### אלבומי אוסף
* 2004: *We Got It 4 Cheap, Volume 1*
* 2005: *We Got It 4 Cheap, Volume 2*
* 2008: *We Got It 4 Cheap, Volume 3*
* 2008: *Road to Til the Casket Drops*

## קישורים חיצוניים

## הערות שוליים

קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:וירג'יניה: תרבות
קטגוריה:משפחות בבידור
קטגוריה:להקות שהוקמו בשנת 1992
קטגוריה:וירג'יניה: להקות
קטגוריה:צמד אחים זמרים
קטגוריה:צמד אחאים זמרים
It's Almost Dry

***It's Almost Dry*** (בעברית: **זה כמעט יבש**) הוא אלבום האולפן הרביעי של הראפר האמריקאי פושה טי. האלבום יצא לאור ב-22 באפריל 2022, על ידי חברות התקליטים GOOD מיוזיק ודאף ג'אם רקורדינגס. זה אלבומו האחרון של פושה טי עם דאף ג'אם רקורדינגס. האלבום מכיל הופעות אורח של קניה וסט, ג'יי-זי, פארל ויליאמס, קיד קאדי, ליל עוזי ורט, דון טוליבר, ניגו, לברינת' ואחיו של פושה וחברו לצמד קליפס מאליס. וסט ו-ויליאמס שימשו כמפיקים בפועל של האלבום, כשוויליאמס הפיק שישה שירים מהאלבום, וסט הפיק חמישה והצמד הפיק יחד את השיר "Rock N Roll". האלבום מכיל הפקות נוספות של לברינת', אוג'יוולטה, FnZ, בוגז-דה-ביסט, לוקה סטארז ו-ThaMyind.

האלבום זכה לשבחים ממבקרי המוזיקה, כשרבים השוו את האלבום לקודמו, *[[Daytona]]*, משנת 2018. הוא הגיע היישר אל המקום הראשון במצעד הבילבורד 200, עם 55,000 יחידות שקולות לאלבום בשבוע הראשון.

## רקע
ב-19 באפריל 2022, פושה התראיין לרולינג סטון, בו הסביר את משמעות שם האלבום, באומרו: "אני תמיד יוצר יצירת מופת וביצירה [של האלבום] במונחים של ציור, אתה בסופו של דבר אומר לאנשים שבזמן שהם מחכים, 'זה כמעט יבש', כי הם תמיד שואלים, 'מתי זה ייעשה?' וצריך לחכות ליצירות המופת. גם בתרבות הסמים, הרבה פעמים יהיו לך אנשים שמחכים למוצר והוא עדיין לא יבש. אתה יכול לבוא לקחת אותו כשהוא יבש".

## הצלחה מסחרית
האלבום הגיע היישר אל המקום הראשון במצעד הבילבורד 200 האמריקאי, עם 55,000 יחידות שקולות לאלבום שמכר (מתוכם 9,000 עותקים במכירות אלבום טהורות) בשבוע הראשון שלו. זה האלבום הראשון של פושה שהגיע למקום הראשון במצעד. האלבום אף צבר סך של 59.11 מיליון הזרמות לפי דרישה של שירי האלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי פושה טי
קטגוריה:אלבומים באנגלית
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת דאף ג'אם
תחנת צ'כובסקאיה

**צ'כובסקאיה** (ברוסית: **Чеховская**) היא תחנה של הרכבת התחתית של מוסקבה בקו סרפוחובסקו-טימיריאזבסקאיה. התחנה נפתחה ב-31 בדצמבר 1987, והיא קרויה על שם הסופר אנטון צ'כוב.

התחנה ממוקמת ברובע טברסקוי, ליד כיכר פושקינסקאיה. עומק התחנה הוא 62 מטר, בזמן פתיחתה הייתה זו התחנה העמוקה ביותר במטרו של מוסקבה. והיא נשארה כזו עד ל-7 במרץ 1991, אז נפתחה תחנת טימיריאזבסקאיה, ששוכנת בעומק של 63.5 מטר. באמצע האולם יש גרם מדרגות המוביל למעבר לתחנת פושקינסקאיה. בקצה המערבי של האולם המרכזי יש מדרון מדרגות נעות למעבר לתחנת טברסקאיה.

## קישורים חיצוניים

צ'כובסקאיה
שער ויקטוריה

**שער ויקטוריה** (במלטית: **Il-Bied Victoria**, באיטלקית: **Porta Victoria**) הוא שער בכניסה לעיר ולטה, בירת מלטה. השער נבנה על ידי הבריטים בשנת 1885 על שם המלכה ויקטוריה. השער הוא הכניסה הראשית לעיר, באזור הנמל הגדול, שהיה פעם החלק העמוס ביותר של העיר. השער ממוקם בין דרום העיר לבין מצודת סנט ברברה במרכז העיר.

שער ויקטוריה הוא השער היחיד שנשאר במהלך הקמת הביצורים על ולטה, מכיוון שכל שאר השערים המבוצרים נהרסו בין המאות ה-19 וה-20.

## היסטוריה
שמאל|ממוזער| הנחת היסודות לשער ויקטוריה, 27 במאי 1884
כאשר ולטה נוסדה בשנת 1566, נבנתה מסביב לעיר מערכת ביצורים, בתכנונו של המהנדס הצבאי האיטלקי פרנצ'סקו לאפארלי. לעיר היו שלושה שערים בלבד, הראשי שבהם הוא שער העיר, ושני שערים משניים משני צדי העיר, ששמם היה שער מרסמקסט ושער דל מונטה.

שער דל מונטה נבנה בשנת 1569 לפי תכנון של לפארלי, והוא נקרא על שם פייר דה מונטה. שער זה היה ממוקם בין דרום העיר ומצודת סנט ברברה בצד המזרחי-מרכזי של העיר, מול הנמל הגדול. האזור מסביב הפך למרינה קטנה. האזור סביב היה הומה בקביעות.
שמאל|ממוזער| לוח פורטה ויקטוריה
בשלהי המאה ה-19, שער דל מונטה נעשה צפוף למדי מכיוון שהאזור סביבו היה העמוס ביותר בולטה. הוא נהרס ב-1884, ובמקומו נבנה שער ויקטוריה החדש. אבן הפינה של השער החדש הונחה בשנת 1884 על ידי המושל ארתור בורטון, והשער כולו נפתח בשנת 1885. השער תוכנן על ידי האדריכל המלטי עמנואל לואיג'י גליזיה, והוא נקרא על שם המלכה ויקטוריה.

השער שוקם פעמים רבות בין השנים 2009 ו-2010. השיקום ארך כשישה חודשים, והוא נוהל על ידי האדריכלים קלוד בורג ואלכסיס אינגואנס. לאורך כל מהלך השיקום נוקה המבנה, נבנו מדרכות חדשות, הוסרו מתקנים ישנים ותוקנו כמה עבודות אבן.

## ארכיטקטורה
שער ויקטוריה מורכב מפתח קשתי כפול עם מבנה קמרון מצטלב כדי לאפשר מעבר כלי רכב, ושתי דלתות קטנות משני צדי השער כדי לאפשר מעבר להולכי רגל. על שתי הקשתות חרוטים הסמלים של מלטה ושל ולטה, ובראש השער חרוט סמל הממלכה המאוחדת. הקשת בנויה מאבן גיר.

קובץ:Die Gartenlaube (1874) b 101.jpg|שער ויקטוריה בשנת 1874
קובץ:Ostansicht Vallettas.jpg|שער ויקטוריה בשנת 2010, לאחר השיפוץ
קובץ:Porta_Victoria_back.jpeg|השער


## קישורים חיצוניים

## הערות שוליים

קטגוריה:ולטה: מבנים